Paukščių tvenkinys

Paukščių tvenkinys – tvenkinys Lietuvoje, Kaišiadorių rajone, 5,5 km į šiaurę nuo Žaslių miesteliohttp://ezerai.vilnius21.lt/pauksciu-v7486.html. Sudarytas užtvenkus Laukystos upę (Neries intakas) 15,8 km nuo jos žiočių. Tvenkinio ilgis iš pietų į šiaurę – 1,45 km, plotis – iki 0,27 km. Altitudė 87 m. Vakarinis ir pietinis krantai aukštoki, kiti krantai vietomis žemi ir užpelkėję, apaugę krūmais. Aplinkui daugiausia plyti dirbami laukai. Priešsroviui iškart telkšo Prozariškių tvenkinys. Vakariniame krante įsikūręs Totoriškių kaimas. Tvenkinio užtvanka eina kelias , rytine pakrante eina kelias .

Tvenkinys įrengtas 1968 m. Priklauso žuvininkystės ūkiui.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kaišiadorių rajono tvenkiniai